EkBass/fiwiki-20250220-pages-articles huggingface dataset:
Tarhaukonhattu

Tarhaukonhattu (Aconitum × stoerkianum) on monivuotinen leinikkikasvi. Kasvi on myös vanha, perinteinen koristekasvi. Risteymälajin vanhemmat ovat mahdollisesti huppu-ukonhattu (Aconitum napellus) ja Aconitum variegatum.Retkeilykasvio 1998, s. 69. == Ulkonäkö ja koko == Tarhaukonhattu on vankkavartinen ja kasvaa 80–150 senttimetriä korkeaksi. Varren yläosa on kalju. Juurakko on mukulamainen. Aluslehdet ovat pitkäruotisia, varsilehdet lyhytruotisia tai aivan ylimmät ruodittomia. Tummanvihreän lehden lapa on kolmisorminen, lehdykät kapeahkoja, 2–3-jakoisia ja hampaisia. Kukinto on lähes aina haarova, melko harsu ja kalju terttu. Karvaiset kukkaperät ovat tavallisesti kukkia pitempiä. Isot, vastakohtaiset kukat ovat sinisiä tai sinisen ja valkoisen kirjavia. Kukan verhiö on teriömäinen ja viisilehtinen. Verholehti on kypärämäinen, leveytensä korkuinen tai hieman leveyttään korkeampi ja kooltaan 11–20 x 12–20 mm. Reunoja lukuun ottamatta verholehti on kalju. Terälehdet ovat muuntuneet mesilehdiksi, joista kaksi ylintä ovat suorina mesikannuksina verholehden sisällä. Muut mesilehdet puuttuvat tai ovat hyvin pieniä. Tarhaukonhattu kukkii Suomessa heinäkuusta syyskuuhun. Kukinnan jälkeen kukkiin muodostuu tavallisesti kolme, joskus neljä tai viisi heikosti kehittynyttä ja siemenetöntä tuppiloa. Muiden ukonhattujen tapaan koko kasvi on hyvin myrkyllinen. Tarhaukonhattu muistuttaa suuresti toista yleisesti viljeltyä ukonhattulajia, aitoukonhattua (A. napellus subsp. lusitanicum).Retkeilykasvio 1998, s. 70. == Levinneisyys == Alun perin tarhaukonhattu on peräisin Keski-Euroopasta, mutta on levinnyt monin paikoin alkuperäisen esiintymisalueensa ulkopuolelle viljelykarkulaisena. Suomessa tarhaukonhattua kasvatetaan koristekasvina, ja sitä voi tavata villiintyneenä viljelyjäänteenä tai -karkulaisena Keski-Lappia myöten.Lampinen, R. & Lahti, T. 2011: Kasviatlas 2010: Tarhaukonhatun levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 1.11.2011. == Elinympäristö == Viljelykarkulaisena tarhaukonhattua tavataan pihoissa, puistoissa, pientareilla ja joutomailla.Suuri Pohjolan kasvio 2003, s. 166. == Käyttö == Tarhaukonhattu on vanha koristekasvi, jota Suomessakin viljelty pitkään. Esimerkiksi Oulussa sitä on kasvatettu koristekasvina ainakin 1800-luvun puolivälistä saakka.Oulun kasvit 2005, s. 430. == Lähteet == * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005. * Retkeilykasvio. Toim. Hämet- Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Kasviatlas 2021: Tarhaukonhattu (Aconitum ×stoerkianum) Suomessa. * Pohjolan kasvien pauloissa: Aconitum xstoerkianum – tarhaukonhattu Luokka:Ukonhatut Luokka:Myrkylliset kasvit
Seututie 194

Seututie 194 eli Y-tie on tie, joka kulkee Mynämäen Pyheeltä Uudenkaupungin Lokalahdelle. Tie on laadultaan seututieksi erittäin suoraa ja loivamutkaista tietä, ja sen pituus on 19 kilometriä. Y-tietä reunustavat pellot ja lukuisat metsäsaarekkeet, ja Himoisten kohdalta on näkymä Vehmassalmi-nimiselle merenlahdelle. Nimitys Y-tie tulee siitä, että seututie 196 haarautuu Uudenkaupungin suunnasta tultaessa tähän tiehen ja Taivassaloon kulkevaan, samaa numerointia jatkavaan tieosuuteen. == Historia == Alkuperäisten 1950-luvun suunnitelmien mukaan tien oli tarkoitus kulkea Uudenkaupungin rataa sivuten, mutta tielinjauksesta ei aikoinaan päästy sopuun. Tien tarvetta perusteltiin paikallisella kivi- ja kemianteollisuudella ja maalaisten asioinnilla Uudessakaupungissa. Lopulta Y-tie kuitenkin valmistui nykyisen linjauksensa mukaisesti vuonna 1972. Se korvasi Vehmaan pääväylänä aiemman, Mynämäen kirkonkylän kautta kiertäneen reitin, joka oli ollut osa Suurta Postitietä. Y-tie paransi uusikaupunkilaisten ja lokalahtelaisten liikenneyhteyksiä Turkuun huomattavasti, sillä enää ei tarvinnut kiertää mutkaisten sivuteiden kautta. ==Tien kulku== Y-tie alkaa Pyheeltä Kustavintien risteyksestä, minkä jälkeen se jatkuu lähes viivasuorana noin viisi kilometriä. Näiden jälkeen tie sivuaa Vehmaan kuntakeskuksen asuinalueita. Kuntakeskuksen jälkeen Y-tie kohtaa yhdystien 1953 risteyksen, minkä jälkeen se ohittaa yhdystien 1954 ja Kirkkotien risteyksen. Tie ohittaa tämän jälkeen Kirkkojärven ja Himoisten alueet. Himoisissa tie ohittaa yhdystien 1955 risteyksen ja jatkuu noin neljä ja puoli kilometriä. Tämän osuuden päätyttyä Y-tie saapuu lopuksi seututien 196 risteykseen Lokalahden keskustan läheisyyteen. == Lähteet == 194 Luokka:Mynämäen liikenne Luokka:Vehmaan liikenne Luokka:Uudenkaupungin liikenne Luokka:Lokalahti
William Hazlitt

William Hazlitt (10. huhtikuuta 1778 Maidstone, Kent, Englanti – 18. syyskuuta 1830 Soho, Lontoo, Englanti) oli englantilainen romantiikan ajan kirjallisuuskriitikko ja esseisti. ==Aiheesta muualla== *William Hazlittin teoksia Gutenberg-projektissa *William Hazlittin teoksia Internet Archivessa *Hazlitt Society * Tom Paulin: Spirit of the age The Guardian 5.4.2003. * William Hazlitt (BBC Radion In Our Time -ohjelma, 45 minuutin äänitiedosto) Luokka:Englantilaiset henkilöt Luokka:Brittiläiset esseistit Luokka:Kriitikot Luokka:Vuonna 1778 syntyneet Luokka:Vuonna 1830 kuolleet
Lorna Byrne

Lorna Byrne (s. 1953 Dublin) on irlantilainen kirjailija. Hänet tunnetaan parhaiten kirjastaan Enkeleitä hiuksissani. Byrne väittää nähneensä enkeleitä ja henkiolentoja lapsesta asti sekä pystyvänsä tuntemaan ennalta tulevia tapahtumia. ==Teokset== * Enkeleitä hiuksissani. (Angels in my Hair, 2008.) Suomentanut Joel Kontro. Helsinki: Otava, 2009. ISBN 978-951-1-23719-8. * Portaat taivaaseen (2010) * Toivon viesti enkeleiltä (2012) * Taivaallinen rakkaus (2014) * Enkelten kosketus (2017) * Rukouksia sydämestä (2018) == Lähteet== == Aiheesta muualla == * Lorna Byrne kertoo kirjastaan enkeleitä hiuksissani Helsingissä 26.3.2011 * Kiistala, Minna: Kirjailija ja mystikko Lorna Byrne. Voi hyvin 28.8.2018 * Mikkola, Elisa: Lorna Byrne – enkelinäkijä suomalaisen uushenkisyyden kentällä. Katsomukset.fi 17.3.2021. Luokka:Enkeliusko Luokka:Irlantilaiset kirjailijat Luokka:Vuonna 1953 syntyneet Luokka:Elävät henkilöt
William Empson

William Empson (27. syyskuuta 1906 – 15. huhtikuuta 1984) oli englantilainen kirjallisuuskriitikko ja runoilija. Hän on vaikuttanut paljon uuskritiikin hyödyntämään tapaan lähilukea tekstejä. Luokka:Vuonna 1906 syntyneet Luokka:Vuonna 1984 kuolleet Luokka:Englantilaiset runoilijat
Ponciano Leiva

Ponciano Leiva Madrid (19. marraskuuta 1821 Santa Bárbara, Meksikon keisarikunta – 12. joulukuuta 1896 Santa Cruz de Yojoa, Honduras) oli hondurasilainen poliitikko, joka oli maansa presidenttinä kahteen otteeseen, 1874–1876 ja 1891–1893. Leiva julistautui Hondurasin väliaikaiseksi presidentiksi 23. marraskuuta 1873 ja aloitti taistelut Céleo Ariaksen hallinnon kaatamiseksi. Hän onnistui kukistamaan Ariaksen 13. tammikuuta 1874. Parlamentti valitsi Leivan virallisesti presidentiksi 29. huhtikuuta 1874. José María Medina puolestaan lähti kaatamaan Leivan hallitusta El Salvadorin Andrés del Vallen ja Guatemalan Justo Rufino Barriosin tuella. Leiva joutui jättämään tehtävänsä kesäkuussa 1876, jolloin Marcelino Mejía Serrano otti väliaikaisesti presidentin tehtävät hoidettavakseen. Presidentti Luis Bográn nimitti Leivan sotaministeriksi maaliskuussa 1891. Syyskuussa järjestetyissä vaaleissa Leiva valitaan presidentiksi, ja hän vannoi virkavalan 30. marraskuuta. Leiva pyrki johtamaan itsevaltiaasti ja hajotti liberaalipuolueen. Leiva vaikuttaa poliittisten vastustajiensa toimia mutta onnistuu myös estämään muutaman vallankaappauksen. Hän joutui kuitenkin syöstyksi vallasta 1893. Leiva kuoli Santa Cruz de Yojoassa 1896. == Lähteet == * === Viitteet === Luokka:Hondurasin presidentit Luokka:Vuonna 1821 syntyneet Luokka:Vuonna 1896 kuolleet
Rubén Oscar Frassia

Rubén Oscar Frassia (s. 1. joulukuuta 1945 Buenos Aires) on argentiinalainen roomalaiskatolinen piispa. Hänet vihittiin papiksi 24. marraskuuta 1973 ja nimitettiin Buenos Airesin arkkihiippakunnan vihkipiispaksi sekä Caecirin titulaaripiispaksi 26. helmikuuta 1992. Piispaksi vihkiminen seurasi 4. huhtikuuta. Pääkonsekraattorina toimi Antonio Quarracino, jota avustivat Carlos Walter Galán Barry ja Eduardo Vicente Mirás.Catholic-Hierarchy.org: Bishop Rubén Oscar Frassia Frassia sai 22. heinäkuuta 1993 nimityksen San Carlos de Barilochen hiippakunnan piispaksi, jonka virkaan hänet asetettiin 15. lokakuuta. Hän sai 25. marraskuuta 2000 uuden nimityksen Avellanedan hiippakunnan piispaksi, ja hänet asetettiin tähän virkaan 3. maaliskuuta 2001. == Lähteet == Luokka:Argentiinalaiset papit Luokka:Katoliset piispat Luokka:Vuonna 1945 syntyneet Luokka:Elävät henkilöt
G. Wilson Knight

George Richard Wilson Knight (1897–1985) oli englantilainen kriitikko ja akateemikko, joka tunnettiin erityisesti kirjallisuuden myyttisen sisällön tulkinnastaan, sekä Shakespearen näytelmiä tulkitsevasta esseestään The Wheel of Fire. Hän oli myös näyttelijä ja teatteriohjaaja, ja häntä pidettiin erinomaisena luennoitsijana. Luokka:Kriitikot Luokka:Akateemikot Luokka:Brittiläiset henkilöt Luokka:Vuonna 1897 syntyneet Luokka:Vuonna 1985 kuolleet
Carlos Walter Galán Barry

Carlos Walter Galán Barry (31. toukokuuta 1925 – 25. tammikuuta 2003) oli argentiinalainen roomalaiskatolinen arkkipiispa. Hänet vihittiin papiksi 19. syyskuuta 1953 ja nimitettiin Morónin hiippakunnan vihkipiispaksi sekä Cediaen titulaaripiispaksi 11. helmikuuta 1981. Piispaksi vihkiminen seurasi 25. maaliskuuta. Pääkonsekraattorina toimi Raúl Francisco Primatesta, jota avustivat Justo Oscar Laguna ja Jorge Carlos Carreras.Catholic-Hierarchy.org: Archbishop Carlos Walter Galán Barry Galán Barry sai 8. toukokuuta 1991 nimityksen La Platan arkkihiippakunnan arkkipiispaksi, ja hänet asetettiin tähän virkaan 27. heinäkuuta. Hän jäi eläkkeelle 12. kesäkuuta 2000. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1925 syntyneet Luokka:Vuonna 2003 kuolleet
Policarpo Bonilla

José Policarpo Bonilla Vásquez (17. maaliskuuta 1858 Tegucigalpa, Honduras – 1926 New Orleans, Louisiana) oli hondurasilainen poliitikko, joka oli maan presidenttinä 1894–1899. Bonilla syntyi Tegucigalpassa 1858. Hän oli nicaragualaisen lakimiehen Inicencio Bonillan ja hondurasilaisen Juana Vásquezin poika. Hän nousi hallintotehtäviin Marco Aurelio Soton valtakaudella. Bonilla oli vuonna 1891 perustamassa Hondurasin liberaalipuoluetta.Bowman, s. 144. Liberaalipuolue onnistui Bonillan johdolla ja Nicaraguan José Santos Zelayan tuella kaatamaan Ponciano Leivan hallinnon 1893. Leiva oli hajottanut liberaalipuolueen ja sortanut oppositiota. Bonilla pyrki palauttamaan Hondurasin poliittisen kentän ennalleen. Vuonna 1895 maahan säädettiin uusi perustuslaki ja Bonilla valittiin neljävuotiselle jatkokaudelle. Hän myös yritti ratkaista Nicaraguan kanssa maiden välisen pitkäaikaisen rajakiistan. Bonilla varmisti valtakautensa lopulla, että sotilasjohtaja Terencio Sierra valittiin hänen seuraajakseen. == Lähteet == * * === Viitteet === Luokka:Hondurasin presidentit Luokka:Vuonna 1858 syntyneet Luokka:Vuonna 1926 kuolleet
Mario Lezana Vaca

Mario Lezana Vaca (27. heinäkuuta 1922 – 28. heinäkuuta 2006) oli bolivialainen roomalaiskatolinen piispa. Hänet vihittiin papiksi 11. elokuuta 1946 ja nimitettiin Bolivian sotilaspiispaksi sekä Bastin titulaaripiispaksi 17. toukokuuta 1986. Piispaksi vihkiminen seurasi 29. kesäkuuta. Pääkonsekraattorina toimi Santos Abril y Castelló, jota avustivat Jorge Manrique Hurtado ja Abel Costas Montaño.Catholic-Hierarchy.org: Bishop Mario Lezana Vaca Lezana Vaca erosi titulaaripiispan arvosta 7. maaliskuuta 1998, mutta jatkoi sotilaspiispana, kunnes jäi eläkkeelle 14. huhtikuuta 2000. == Lähteet == Luokka:Bolivialaiset papit Luokka:Katoliset piispat Luokka:Vuonna 1922 syntyneet Luokka:Vuonna 2006 kuolleet
Uday Chopra

Uday Chopra (s. 5. tammikuuta 1973) on intialainen näyttelijä, tuottaja ja apulaisohjaaja. Hän on elokuvantekijä Yash Chopran poika ja Aditya Chopran veli. Chopra on työskennellyt enimmäkseen isänsä tuotantoyhtiön Yash Raj Filmsin tuottamissa elokuvissa. Aluksi hän työskenteli apulaisohjaajana isänsä ja veljensä ohjaamissa elokuvissa. Hän toimi myös tuottajana vuoden 1994 elokuvassa Yeh Dillagi. Chopra teki näyttelijändebyyttinsä veljensä ohjaamassa elokuvassa Mohabbatein vuonna 2000. Hän näytteli Alia suositussa Dhoom- elokuvassa vuonna 2004 ja jatko-osa Dhoom 2:ssa vuonna 2006. Chopra kertoi kesällä 2011 lopettavansa näyttelemisen Dhoom 3:n jälkeen ja olevansa kiinnostunut ohjaamisesta. Hän opiskeli elokuvan tekemistä Kalifornian yliopistossa Los Angelesissa. == Filmografia == Vuosi Elokuva Rooli Muuta 1993 Darr Apulaisohjaaja 1993 Parampara Apulaisohjaaja 1994 Yeh Dillagi Tuottaja 1995 Dilwale Dulhania Le Jayenge Apulaisohjaaja 1997 Dil To Pagal Hai Apulaisohjaaja 2000 Mohabbatein Vikram Kapoor/Oberoi Näyttelijä 2002 Mere Yaar Ki Shaadi Hai Sanjay Näyttelijä 2003 Mujhse Dosti Karoge! Rohan Verma Näyttelijä Supari Aryan Pandit Näyttelijä Kal Ho Naa Ho Kuudennen päivän kuuluttaja Erikoisesiintyminen 2004 Charas: A Joint Operation Ashraf Näyttelijä Dhoom Ali Akbar Fateh Khan Näyttelijä Hum Tum Apulaisohjaaja 2005 Neal ’N’ Nikki Gurneal ”Neal” Ahluwalia Näyttelijä 2006 Dhoom 2 Ali Akbar Fateh Khan Näyttelijä 2010 Pyaar Impossible! Abhay Sharma Näyttelijä, tuottaja, käsikirjoittaja 2013 Dhoom 3 Ali Akbar Fateh Khan Näyttelijä 2014 Grace of Monaco Tuottaja The Longest Week Tuottaja == Lähteet == == Aiheesta muualla == * * Luokka:Intialaiset näyttelijät Luokka:Intialaiset elokuvatuottajat Luokka:Vuonna 1973 syntyneet Luokka:Elävät henkilöt
Teller (viihdetaiteilija)

Teller (syntymänimeltään Raymond Joseph Teller) (s. 14. helmikuuta 1948) on yhdysvaltalainen taikuri ja koomikko, joka tunnetaan Penn & Teller -taikurikaksikon toisena osapuolena. Esityksissä Teller ei puhu lainkaan, joten hän on vastakohta kaksikon toiselle osapuolelle, runsaspuheiselle Penn Jilletelle. Hänet tunnetaan Jilleten ohella myös ”Penn & Teller: Bullshit!” -ohjelmasta. Teller on ateisti ja skeptikko. Hän on virallisesti muuttanut nimensä pelkäksi Telleriksi. == Lähteet == Luokka:Yhdysvaltalaiset koomikot Luokka:Yhdysvaltalaiset taikurit Luokka:Ateismiaktivistit Luokka:Vuonna 1948 syntyneet Luokka:Elävät henkilöt
65 (luku)

65 (kuusikymmentäviisi) on luonnollinen luku, jota edeltää luku 64 ja seuraa luku 66. == Matematiikassa == * 65 on puolialkuluku ja siten myös yhdistetty luku. * 65 on vajaa luku. * 65 on kahdeksankulmioluku. * 65 kuuluu Cullenin lukuihin: 4 \times 2^4 + 1. * 65 kuuluu Padovanin lukujonoon. * 65 on palindromi binäärijärjestelmässä (10000012), nelijärjestelmässä (10014) ja oktaalijärjestelmässä (1018). * 65 on pienin luku, joka on useamman kuin yhden jaottoman Pythagoraan kolmikon hypotenuusa: ja .65 Sixty-Five LXV * 65 on myös kahden ei-jaottoman Pythagoraan kolmikon hypotenuusa: ja . Siten 65 on pienin luku, joka on useamman kuin kahden Pythagoraan kolmikon hypotenuusa. * 65 esiintyy neljän Pythagoraan kolmikon kateettina: , , ja . * 65 = 1^5+2^4+3^3+4^2+5^1 * 65 on pienin luku, joka voidaan muodostaa kahden eri neliöluvun summana useammalla kuin yhdellä tavalla: 8^2+1^2 tai 7^2+4^2 (katso kuva). * 65 on pienin luku, joka voidaan muodostaa eri neliölukujen summana (vähintään) neljällä tavalla: edellisten lisäksi 6^2+5^2+2^2 tai 6^2+4^2+3^2+2^2 (katso kuva). * 65 voidaan muodostaa kahden neliöluvun erotuksena kahdella tavalla: 9^2-4^2 ja 33^2-32^2. * 65 voidaan muodostaa kahden kuutioluvun summana: 4^3+1^3. * 65 voidaan muodostaa kuutio- ja neliöluvun summana kahdella tavalla: 4^3+1^2 tai 1^3+8^2. (65 ei ole listalla, joten tapoja on tasan 2) * 65 on kymmenjärjestelmässä pienin positiivinen kokonaisluku, josta saadaan neliöluku sekä lisäämällä siihen että vähentämällä siitä se itse takaperin: 65+56 = 11^2 ja 65-56 = 3^2. * 5×5-taikaneliön taikavakio on 65. * 65 on pienin positiivinen kokonaisluku, jonka itseään pienempien tekijöiden summa on 19. == Luonnontieteissä == * 65 on terbiumin järjestysluku jaksollisessa järjestelmässä. * Kupari-65 on kuparin vakaa isotooppi. * Tina-115 on tinan vakaa isotooppi, jonka neutroniluku on 65. == Muissa yhteyksissä == * AGM-65 Maverick on ilmasta maahan ammuttava ohjus. * 65 on Singaporen kansainvälinen suuntanumero. * Eurooppatie E65 kulkee Ruotsin ja Kreikan välillä. * Kantatie 65 kulkee Tampereen ja Virtojen välillä. * Monilla Yhdysvaltojen teillä nopeusrajoitus on 65 mailia tunnissa (n. 105 km/h).Maximum posted speed limits == Lähteet == Luokka:Luonnolliset luvut
66 (luku)

66 (kuusikymmentäkuusi) on luonnollinen luku, jota edeltää luku 65 ja seuraa luku 67. == Matematiikassa == * 66 on yhdistetty luku. * 66 on runsas ja puolitäydellinen luku. * 66 on kuusikulmioluku ja siten myös kolmioluku. * 66 on Harshad-luku binäärijärjestelmässä ja oktaalijärjestelmässä. * 66 on Zumkellerin luku (), koska sen tekijät voidaan jakaa kahteen joukkoon, joiden summat ovat samat. * 66 on Erdősin–Woodsin luku (). * 66 voidaan muodostaa kolmen neliöluvun summana kolmella tavalla: 8^2+1^2+1^2, 7^2+4^2+1^2 tai 5^2+5^2+4^2. * 66 voidaan muodostaa kolmen kuutioluvun summana: 4^3+1^3+1^3. * 66. alkuluku miinus 66 (251) ja 66. alkuluku plus 66 (383) ovat myös alkulukuja. * 66 esiintyy neljässä Pythagoraan kolmikossa: , , ja .66 Sixty- Six LXVI (arkistoitu) * Luvun 66 tekijöiden summa (144) on neliöluku. == Luonnontieteissä == * Jaksollisessa järjestelmässä 66 on dysprosiumin järjestysluku. * Sinkki-66 on sinkin vakaa isotooppi. * Kadmium-114 on kadmiumin vakaa ja luonnossa yleisin isotooppi. Sen neutroniluku on 66. * Tina-116 on tinan vakaa isotooppi, jonka neutroniluku on 66. * 66 Maja on pikkuplaneetta. * Messier 66 on galaksi. == Muissa yhteyksissä == * 66 on Thaimaan kansainvälinen suuntanumero. * Eurooppatie E66 kulkee Italian ja Unkarin välillä. * Kantatie 66 kulkee Oriveden ja Lapuan välillä. * Route 66 oli merkittävä valtatie Yhdysvalloissa. * Tähtien sodassa käsky 66 tarkoitti jedien välitöntä teloittamista. * i486- ja Pentium-suorittimista oli saatavilla 66 megahertsin malli. * Pittsburgh Penguins on jäädyttänyt pelinumeron 66 monivuotisen kapteeninsa Mario Lemieux:n kunniaksi. * RAH-66 Comanche oli amerikkalainen sotilashelikopteri. * GAZ-66 on Suomessakin käytetty neuvostoliittolainen maastokuorma-auto. * Le Mans 66 – täydellä teholla on elokuva. == Lähteet == Luokka:Luonnolliset luvut
Mr. Brooks...A Better Tomorrow

Mr. Brooks...A Better Tomorrow on reggae-artisti Mavadon toinen studioalbumi, joka julkaistiin 3. maaliskuuta 2009. == Kappaleet == # # # # # # # # # # # # # # # # # == Arvostelut == * Allmusic: Allmusic review * Spin: Spin: Album review == Lähteet == Luokka:Vuoden 2009 albumit Luokka:Jamaikalaiset albumit Luokka:Reggaealbumit
Reeta Kivihalme

Reeta Kivihalme (s. 1959 tai 1960) on suomalainen toimittaja ja tv-tuottaja, joka työskentelee nykyisin Ylen ajankohtaistoimituksen päällikkönä. Aiemmin hän on tuottanut muun muassa Ylen tv- ja radiouutisia sekä Ajankohtainen kakkonen -ajankohtaisohjelmaa. Lisäksi hän on työskennellyt Radiomafialla, Radio 957:lla ja Tampereen radiossa. Kivihalme voitti Jyrki Richtin, Salla Paajasen ja Taina Kanervan kanssa ”Vuoden journalistinen teko 2010” -palkinnon Ajankohtaisen Kakkosen homoillan myötä vuonna 2011. == Lähteet == Luokka:Suomalaiset televisiotuottajat Luokka:Syntymävuosi puuttuu Luokka:Elävät henkilöt
Washboard Blues

”Washboard Blues” on Hoagy Carmichaelin, Fred B. Callahanin ja Irving Millsin kirjoittama musiikkikappale. Se oli sittemmin suursuosioon nousseen Carmichaelin ensimmäisiä menestyneitä kappaleita. Kappale sävellettiin alun perin Curtis Hitchin Happy Harmonists -yhtyeelle, joka nauhoitti sen Gennett Recordsille vuonna 1924. Säveltäjä Carmichael soitti nauhoituksessa pianoa. Ensimmäisen testinauhoituksen jäätyä 20 sekuntia liian lyhyeksi Carmichael lisäsi improvisoidun pianosoolon, joka vuosia myöhemmin kehittyi itsenäiseksi sävellykseksi ”Lazybones”. Red Nicholsin yhtye Five Pennies nauhoitti ”Washboard Bluesin” vuonna 1927 laulaja Fred Callanin kanssa. Kun Carmichael kuuli Nicholsin version kappaleestaan, hän päätti lopullisesti hylätä työnsä lakimiehenä ja lähteä musiikkiuralle. Samana vuonna Carmichael lauloi ja soitti pianoa Paul Whitemanin orkesterin nauhoituksessa kappaleesta. == Lähteet == Luokka:Vuoden 1924 kappaleet Luokka:Hoagy Carmichaelin säveltämät kappaleet Luokka:Irving Millsin sanoittamat kappaleet Luokka:Yhdysvaltalaiset blueskappaleet
Pääomavero

Pääomavero tarkoittaa Suomen tilastoissa veroa, jota peritään varojen tai nettovarallisuuden arvoista tai siirrettyjen varojen arvoista. Pääomaveroja ovat esimerkiksi perintö- ja lahjavero. == Katso myös == * Pääomatulovero == Lähteet == Luokka:Verotus
Guatemalanpöllönen

Guatemalanpöllönen (Megascops barbarus) on pöllöihin kuuluva lintu. Se on kotoperäinen Guatemalassa ja Meksikossa Isthmus de Tehuantepecin ylängöilläBirdlife.org, viitattu 11.8.2012. Sen luontaisia elinympäristöjä ovat subtrooppiset ja trooppiset kosteat vuoristometsät. Lajia uhkaa elinympäristöjen häviäminen. == Kuvaus == Aikuisen linnun pituus on 16–20 cm, ja se painaa noin 70 g. Korvatupsut ovat hyvin pienet. Siitä on olemassa vaaleanruskea ja punaruskea muoto. Naamakiehkura on vaalea, ja siinä on ohut tumma reunus. Päälaella on ruskeita, valkeita ja mustia täpliä. Yläpeitinhöyhenissä täplät ovat valkoisia. Hartiasulissa on mustareunaiset vaaleat ulkonevat töyhdöt Rinnassa on paksut ruskeat ja kellanruskeat raidat. Kyljet ja maha ovat valkeat, ja niissä on tummia nuolimaisia juovia. Siivet yltävät yli lyhyen pyrstön. Silmät ovat keltaiset. Nokka on vihreänharmaa. Varpaat ovat harmahtavanpunaiset. Punaruskeakuvioisen muodon värit eivät ole yhtä voimakkaat, ja merkit päässä ja alhaalla ovat punaruskeita. Se ääntelee lyhyinä nopeina 3–5 sekuntia kestävinä äännähdyksinä, ensin voimakkaina, sitten yhtäkkiä katkeaa. ==Lähteet== ==Aiheesta muualla== * Owling.com Luokka:Kirkupöllöset
Muridi

Muridi on Senegalissa ja Gambiassa vaikuttava islamilainen sufiveljeskunta, jonka perusti vuonna 1883 Amadou Bamba. Se korostaa työmoraalin merkitystä ja siksi monet sen jäsenet ovat nousseet Senegalin liike-elämän huipulle. Muridi- veljeskunta on erityisesti afromuslimien yhteisö.Harri Römpötti, Rastatukka yhdistää perinteitä, Helsingin Sanomat 2.11.2011 s. C2 ==Lähteet== Luokka:Islamilainen mystiikka
Adelhielm

Adelhielm (myös Adelhjelm) oli Ruotsin ritarihuoneeseen kuulunut aatelissuku numero 1610. Mathias Bergman (k. 1703) toimi Tukholmassa kauppiaana ja raatimiehenä ja hänen poikansa Kamarikollegion asessori Abraham Bergman aateloitiin 1719 nimellä Adelhielm.Anrep, s. 5 Hänen poikansa Ulrik toimi upseerina niin Ranskassa kuin Ruotsissa ja kohosi everstiksi. Anrep, s. 6 ==Lähteet== * ===Viitteet=== Luokka:Ruotsin aateli
Ponta de São Lourenço

Ponta de São Lourenço on Madeiran saaren itäisimmässä osassa sijaitseva noin kuusi kilometriä pitkä niemi. Niemi sijaitsee itään Caniçalista ja niemen päässä sijaitsee Ilhéu do Farol. == Aiheesta muualla == Luokka:Madeiran maantiede Luokka:Niemet
Adelsköld

Adelsköld on Ruotsin ritarihuoneeseen kuuluva aatelissuku numero 2029. Suku on Skotlannista kotoisin, mistä Anders Hansson muutti vanhempien veljiensä kanssa 14-vuotiaana Skåneen. Matkalla vanhemmat veljet hukkuivat, mutta Anders sai suojan muurarimestari Hansin luota, jonka tyttären hän myöhemmin nai. Pariskunnan pojasta Thomasista (k. 1692) tuli Ousbyn kirkkoherra ja tämän jälkeläisistä Johan Christian Thomèe (jonka sukunimi oli muokattu edellä mainitun Thomasin etunimestä) aateloitiin vuonna 1773 nimellä Adelsköld ansioistaan Bohusin maaherrana.Anrep, s. 6 * Claes Adolf Adelsköld (s. 1824), rautatienrakentaja * Carl Adelsköld, taiteilija * Anna-Lisa Adelsköld, yleisurheilija * Karin Adelsköld, stand up -koomikko ==Lähteet== * ===Viitteet=== Luokka:Ruotsin aateli Luokka:Skotlannista lähteneet suvut
Adelstierna

Adelstierna (myös Adelstjerna) oli Ruotsin ritarihuoneeseen kuulunut aatelissuku numero 1441. Cedersköld-sukuun kuulunut leskikuningatar Hedvig Eleonooran hovikamreeri Elias Gavallus ja hänen veljensä Nils aateloitiin vuonna 1708 nimellä Adelstierna. Anrep, s. 7 ==Lähteet== * ===Viitteet=== Luokka:Ruotsin aateli
Adelswärd

Adelswärd oli Ruotsin ritarihuoneeseen kuulunut aatelissuku numero 1707. Suku on kotoisin Norköpingistä, missä Lars Hultman toimi 1640-luvulla porvarina. Anrep, s. 7 Hänen pojanpojistaan Carl Hultman (1699-1788) aateloitiin nimellä Carlsköld ja tämän veli Johan Hultman vuonna 1719 nimellä Adelswärd. Ratsumestari Johan Adelswärd oli ottanut osaa vuoden 1718 Norjan retkeen. Hänen poikansa Johan (1718-1785) korotettiin vapaaherraksi ja kreiviksi.Anrep, s. 8 ==Lähteet== * ===Viitteet=== Luokka:Ruotsin aateli
Studiokuviot

Studiokuviot on ILS-tuotannon kolmas levy. Albumilla laulaa rap-artisti Huge L. Julkaisuvuosi on 2004.Huge L:ltä levy joka puhuupuolestaan. Mons.lp 5.1.2009. Sisältö: #Askelharha #Puhemies #Vauhtiraita #Älä lässytä #Stereotyypit #Paskaa purkkiin #Kirjavaa linjaa #Berbeerist #Sanaton setti #Lukaali #Väliaika #Koomasyndrooma #Mikki taide #Ureaa hattuun #Sinfonia #Jalatmaas feat. Raimo & Seyed ali #Bisnesmiehet vapaal #Ei tuu natsaa #Oppositio komissio #Haljennu kives mixtape #Tiputa (ulosanti) ==Lähteet== Luokka:Vuoden 2004 albumit Luokka:Suomalaiset hip hop -albumit
Adelswärd (vapaaherra ja kreivi)

Adelswärd oli Ruotsin ritarihuoneeseen kuulunut vapaaherrallinen (nro 249) ja kreivillinen (nro 138) aatelissuku. Johan Hultmanin poika Johan (s. 1718) auskultoi Svean hovioikeudessa 1737 ja antautui tämän jälkeen sotilasuralle. Erosi palvelusta sotaneuvoksena vuonna 1760 ja korotettiin Adelsnäsin vapaaherraksi vuonna 1770. Anrep, 8s. Hänen jälkeläisistään Eric Reinhold (1778-1840) korotettiin kreiviksi vuonna 1823 toimittuaan sitä ennen Uriestadin käskynhaltijana ja kruununprinsessan hovin johtajana.Anrep, s. 9 ==Lähteet== * ===Viitteet=== Luokka:Ruotsin aateli
Adlerbaum

Adlerbaum oli Ruotsin ritarihuoneeseen kuulunut aatelissuku numero 1635. Tuomari ja varalaamanni Hans Baumgart (k. 1735), von Baumgarten-suvun jäsen, aateloitiin vuonna 1718. Anrep, s. 10 Hänen poikansa Tobias kuoli Suomessa 1742 Venäjää vastaan sotiessaan. Yhdessä Hans Baumgartin kanssa aateloitiin myös hänen tytärpuolensa.Anrep, s. 11 ==Lähteet== * ===Viitteet=== Luokka:Ruotsin aateli
Adlerberg

Adlerberg on Ruotsin ritarihuoneeseen kuuluva aatelissuku numero 1061 B. Ruotsin arkkipiispa Olaus Svebiliuksen (1624–1681) lapset aateloitiin isänsä ansioiden perusteella vuonna 1684. Suvun jäsen Carl Gustaf korotettiin vapaaherraksi (vapaaherrallinen suku numero 336) vuonna 1810. Hän kuoli naimattomana 1814. == Suvun tunnettuja jäseniä == * Vladimir Adlerberg (1791–1884), venäläinen jalkaväenkenraali, hoviministeri * Aleksandr Adlerberg (1818–1888), venäläinen jalkaväenkenraali, hoviministeri, Vladimir Adlerbergin poika * Nikolai Adlerberg (1819–1892), Suomen kenraalikuvernööri, Vladimir Adlerbergin poika (puoliso Amalie Adlerberg) ==Lähteet== == Aiheesta muualla == Luokka:Ruotsin aateli Luokka:Venäjän aateli
Adlerbeth

Adlerberth oli Ruotsin ritarihuoneeseen kuulunut aatelissuku numero 1732. Suvun juuret olivat Jönköpingin läänissä. Maisteri Petruksen poika Samuel Beth kohosi kapteeniksi vuonna 1717 ja hänet aateloitiin yhdessä nuoremman veljensä Gudmundin kanssa vuonna 1720 Anrep, s. 14 Gudmundin pojanpoika Gudmund Göran Adlerbeth (1751-1818) korotettiin paroniksi, ja hän perusti vapaaherrallisen suvun nro 329, joka kuitenkin sammui hänen poikansa, muinaistutkija Jakob Adlerbethin myötä.Anrep, s.15 Hän oli tunnettu kirjailija ja akateemikko, joka käänsi ruotsiksi Horatiuksen ja Vergiliuksen tekstejä. Tietosanakirja, palsta 72 ==Lähteet== * * ===Viitteet=== Luokka:Ruotsin aateli
Adlerbielke

Adlerbielke on Ruotsin ritarihuoneeseen kuuluva aatelissuku numero 1675. Anrep, s. 15 Josua Ingerman (1685–1774) aateloitiin vuonna 1719 nimellä Adlerbielke ja hän yleni kenraalimajuriksi vuonna 1765.Anrep, s. 16 ==Lähteet== * ===Viitteet=== Luokka:Ruotsin aateli
Adlerborg

Adlerborg oli Ruotsin ritarihuoneeseen kuulunut aatelissuku numero 1158. Suku oli kotoisin Ottendorfin kaupungista Lauenburgista, mistä Johan Goës (k. 1698) vuonna 1671 muutti Ruotsiin ja ryhtyi porvariksi Tukholmassa. Noustuaan kamarikollegion komissaariksi hänet aateloitiin vuonna 1689 nimellä Adlerborg. Anrep, s. 17 ==Lähteet== * ===Viitteet=== Luokka:Ruotsin aateli
Adolf Weber

Adolf Weber (1829 – 1915) oli tunnettu saksalainen oftalmologi. Hän oli silmätautien isäksi kutsutun Albrecht von Graefe vanhemman oppilas. Von Graefe oli ensimmäinen, joka harjoitti onnistuneesti glaukoomakirurgiaa, mutta Weber huomasi parasympatomimeetteihin kuuluvan pilokarpiinin tehokkaaksi lääkehoidoksi kyseiseen tautiin. Hän perusti vuonna 1869 Darmstadtiin silmäklinikan, joka on edelleen toiminnassa. Hän toimi yhteistyössä lääketehdas Merckin kanssa. Klinikassa hän harjoitti sekä silmäkirurgiaa että lääkinnällistä hoitoa. Hän johti klinikkaansa 1800-luvun lopulle. dr- Engelbrecht-klinikan historia luettu 13.11.2011 ==Lähteet== Luokka:Saksalaiset lääkärit Luokka:Silmätaudit
Adlerbrandt

Adlerbrant oli Ruotsin ritarihuoneeseen kuulunut aatelissuku numero 2034. Suvun jäsenistä Gabriel Branting (1682-1746) toimi asessorina ja hänen poikansa Smålannin ja Blekinen ylijahtimestari Sigfrid Branting (1714-1760) aateloitiin vuonna 1756 nimellä Adlerbrant. Anrep, s. 17 ==Lähteet== * ===Viitteet=== Luokka:Ruotsin aateli
Vihreä nauha

Vihreä nauha on vihreä tietoisuusnauha. Se on ollut käytössä maailmalla monissa eri tilanteissa osoittamaan solidaarisuutta tai tukemista jotakin tiettyä asiaa kohtaan. Vihreä nauha on äänetön viesti kertoa ympäristölle, että henkilöt eivät ole tilanteessa yksin. Suomessa Vihreä nauha -kampanjan lanseerasivat Tapiolan Toimihenkilöt lokakuussa 2011. Kampanjalla haluttiin osoittaa tukea Tapiolassa työskennelleille irtisanomisuhan alla olleille henkilöille.http://www.aamulehti.fi/Kotimaa/1194701967588/artikkeli/ulosmarssi+tapiolan+konttorit+tyhjenevat+tanaan.html Vihreää nauhaa on käytetty myös Otavamediassa, kun yhtiö ilmoitti aloittavansa yt-neuvottelut loppuvuodesta 2011http://yle.fi/uutiset/kulttuuri/2011/10/alv- korotus_ajoi_otavamedian_yt- neuvotteluihin_2960950.htmlhttp://www.hs.fi/kulttuuri/Otavamedia+aikoo+v%C3%A4hent%C3%A4%C3%A4+80+ty%C3%B6ntekij%C3%A4%C3%A4/a1305547522073 http://www.marmai.fi/uutiset/otavamedia+ytneuvottelee+80+tyopaikkaa+vaarassa/a707010. Kampanja levisi myös muihin suomalaisiin lehtitaloihin 2011 loppuvuoden yt- neuvottelujen sumassa.http://www.journalistiliitto.fi/?x233158=5961460 Vuodesta 2018 lähtien vihreä nauha on toiminut mielenterveyden tietoisuusnauhana. Vihreä väri perustuu sen käyttöön mielisairaiden merkkinä 1800-luvulla ja vihreän tietoisuusnauhan käyttöön muualla maailmassa. Tietoisuusnauha on lyhyt kankaasta muodostettu silmukka, jota käytetään osoittamaan jonkin asian kannatusta tai tukemista. Nauhat ovat suosittuja anglosaksisissa maissa. Useat ryhmät käyttävät nauhoja kannatussymboleinaan ja nauhan merkitys riippuu sen väristä. Esimerkiksi punainen nauha symboloi tukea AIDSin sairastajille ja violetti tai valkoinen tukea Alzheimerin tautia sairastaville. Vaaleanpunaisen nauhan aiheena on rintasyöpä. Oranssin nauhan aiheena on multippeliskleroosi (MS). Nauhat kiinnitetään yleensä vaatteisiin tai ne solmitaan esimerkiksi auton antennin ympärille. ==Lähteet== Luokka:Tietoisuusnauhat
Adlercrantz

Adlercrantz oli Ruotsin ritarihuoneeseen kuulunut aatelissuku numero 1193. Suvun jäsen Johan Schulman (1651–1693) toimi amiraaliteetin kirjurina ja lopulta komissaarina, joista ansioista hänet aateloitiin vuonna 1689 nimellä Adlercrantz.Anrep, s. 17 Hänen poikansa Jonas oli Calmarin kirkkoherra ja laivaston saarnaaja. Anrep, s. 18 == Suvun tunnettuja jäseniä == * Carl Fredrik Adelcrantz == Lähteet == * === Viitteet === Luokka:Ruotsin aateli
Adlercrona

Adlercrona oli Ruotsin ritarihuoneeseen kuulunut aatelissuku numero 868. Suku oli kotoisin Ranskasta Bordeauxista, missä Jean de Flon eli 1500-luvulla. Hänen poikansa Gillis muutti Ruotsiin, jossa hänestä vuonna 1635 tuli Lotorpan ruukinpatruuna. Hänen poikansa, kauppias ja ruukinpatruuna Johan de Flon (k.1687) aateloitiin vuonna 1674 nimellä Adlercrona. Anrep, s. 21 ==Lähteet== * ===Viitteet=== Luokka:Ruotsin aateli
Adlerfelt

Adlerfelt oli ruotsalainen aatelissuku 1700-luvulla. Suvun yksi haara oli vapaaherrallinen. Suku sai alkunsa, kun aatelisen Trafverhjelm-sukuun kuuluneen Johan Jacobsson Trafvaren poika Carl Johansson (1643–1705) yleni kuninkaalliseksi hovikamreeriksi ja hänet aateloitiin vuonna 1693 nimellä Adlerfelt. Hänen sukunsa merkittiin Ruotsin ritarihuoneelle aatelisena sukuna numero 1272. Hänen poikansa Gustaf Adlerfelt otti osaa Pultavan taisteluun. Nuorempi poika Pehr Adlerfelt (1680–1743) kohosi kenraalimajuriksi 1719 ja korotettiin vapaaherraksi vuonna 1720. Hänen sukunsa merkittiin vapaaherralliseksi suvuksi numero 178. Myös Pehr Adlerfeltin poika Carl Adlerfelt ryhtyi sotilasuralle ja nousi isänsä tavoin kenraalimajuriksi.Anrep, s. 21–22. Vapaaherrallinen sukuhaara sammui vuonna 1769 ja koko suku vuonna 1808.Nordisk familjebok (1904), s. 175 Runeberg.org. Viitattu 9.3.2014. ==Lähteet== * ===Viitteet=== Luokka:Ruotsin aateli
Adlerflycht

Adlerflycht oli Ruotsin ritarihuoneeseen kuulunut aatelissuku numero 1234. Schwabian ja Reinin alueen sihteeri Christoffer Björkman aateloitiin vuonna 1691 nimellä Adlerflycht. Hän, samoin kuin hänen samanniminen poikansa, teki elämäntyönsä valtakunnan saksalaisilla alueilla. Anrep, s. 23 ==Lähteet== * ===Viitteet=== Luokka:Ruotsin aateli
Ruotsin ritarihuone

Ruotsin ritarihuone on Tukholman keskustassa sijaitseva rakennus, joka on alun perin rakennettu Ruotsin säätyvaltiopäivien aatelisia edustajia varten. Nimellä viitataan myös Ruotsin aatelin Svenska ridderskap och adel -nimiseen organisaatioon, joka käyttää edelleen rakennusta. Sen toimintaa säätelee vuodelta 1866 peräisin oleva ritarihuonejärjestys. Ritarihuonerakennus sijaitsee Stadsholmenin saaren luoteiskolkassa Bonden palatsin vieressä, vastapäätä Riddarholmenia. Rakennuksen suunnitteli alkujaan vuonna 1641 arkkitehti Simon de la Vallée, mutta rakennustöiden venyessä yli 30 vuoden mittaisiksi suunnittelua jatkoivat useat muut arkkitehdit. Vuosina 1642–1652 suunnittelua johti Heinrich Wilhelm, 1652–1656 Justus Vingboons ja 1656–1674 Jean de la Vallée, joka suunnitteli talon viimeistelyn, porraskäytävän ja katon. Ritarihuone edustaa hollantilaistyylistä barokkiarkkitehtuuria. Talon taakse rakennettiin 1870 kaksi Adolf W. Edelsvärdin suunnittelemaa erillistä lisärakennusta.Bedoire, Fredric: Stockholms byggnader: Arkitektur och stadsbild, s. 51 ja karttaliite. Norstedts, Tukholma 2012. Ruotsin aatelin edustajat kokoontuivat ritarihuoneelle säätyvaltiopäiviä varten ensimmäisen kerran vuonna 1668 ja viimeisen kerran vuonna 1866. Vuodesta 1869 alkaen talossa on kokoontunut joka kolmas vuosi aateliskokous.Byggnadshistoria Riddarhuset.se. Viitattu 1.9.2014. Talon edessä on vuonna 1773 pystytetty kuningas Kustaa Vaasan patsas, jonka on tehnyt ranskalainen kuvanveistäjä Pierre Hubert L’Archevêque. == Katso myös == * Ritarihuone (instituutio) * Suomen ritarihuone * Suomen aateli ==Lähteet== == Aiheesta muualla == * * Luokka:Tukholman vanhankaupungin rakennukset ja rakennelmat Luokka:Ruotsin aateli Luokka:Ritarihuone
Teemu Niikko

Teemu Johannes Niikko (s. 13. joulukuuta 1980 Lahti) on suomalainen urheilutoimittaja ja juontaja. Niikko on tullut tutuksi muun muassa MTV3:n, Canal+:n ja Yleisradion urheilulähetyksistä. Hän isännöi tätä nykyä C Moren ja MTV3:n Hockey Night -lähetyksiä. Vuoden 2017 alussa hän aloitti myös MTV Urheilun toimituspäällikkönä. ==Ura== Niikko on suorittanut akateemisen Bachelor of Arts -tutkinnon Englannissa, Chesterin yliopistossa. Hän on lisäksi opiskellut radiotyötä Laajasalon opistossa. Ennen televisiouraansa Niikko työskenteli juontajana lahtelaisessa paikallisradiossa vuodet 2001–2003. Niikko aloitti uransa Ylellä 2004, jossa työskenteli vuoteen 2010. Yle-aikanaan Niikko toimi muun muassa jääkiekon MM-kisalähetysten studioisäntänä vuosina 2007–2010, vuoden 2010 jalkapallon MM-kisalähetysten studioisäntänä ja urheiluruutu-lähetysten lukijana. Lisäksi hän juonsi kolme ensimmäistä Suomen Urheilugaalaa. Hän siirtyi MTV3:n palvelukseen vuonna 2010. MTV:llä Niikko on toiminut muun muassa Tulosruudun ankkurina, jääkiekkolähetysten juontajana sekä toimituspäällikkönä. == Lähteet == == Aiheesta muualla == * http://www.mtv3.fi/urheilu/jaakiekko/uutiset.shtml/2010/10/1200417/maikkari- kiinnitti-kiekkotiimiinsa-ylen-ruutukasvon * http://iistsii.fi/index.php?id=125&latest;=1 * https://www.veikkaus.fi/fi/sppEditorialTemplateWidePage?contentid=SMLIIGA_TONIGHT_03022011&sportId;=3&template;=RT_SMLIIGATONIGHT * http://www.youtube.com/watch?v=i8ieJaC2znI Luokka:Suomalaiset urheilutoimittajat Luokka:Vuonna 1980 syntyneet Luokka:Elävät henkilöt
Sari Sirkkiä

Sari Sirkkiä (ent. Sirkkiä-Jarva) on suomalainen urheilutoimittaja ja -selostaja. Hän on työskennellyt 1990-luvun alkuvuosista saakka muun muassa Urheiluruudussa, Ylen Aamu-tv:ssä ja TV2:n Peliuutisissa. Radio Suomessa hän on ollut raportoimassa jääkiekon SM-liigakierroksilla. Lehtitoimittajana hän on työskennellyt muun muassa Aamulehdessä. Sirkkiä on ollut myös Jääkiekkojournalistit ry:n puheenjohtaja. Tietokirjailijana hän on kirjoittanut Esa Tikkasen omaelämäkerran Tiki – Viiden Stanley Cupin mies. Lisäksi hän on julkaissut kaksi sisustusalan tietokirjaa. Sirkkiä oli aluevaaleissa 2022 keskustan ehdokkaana Pohjois-Karjalassa. Hän sai vaaleissa 83 ääntä eikä tullut valituksi. Syyskuusta 2022 alkaen hän on työskennellyt Keskustan Pohjois-Karjalan piirin toiminnanjohtajan sijaisena. == Kirjat == * * * ==Lähteet== Luokka:Suomalaiset urheilutoimittajat Luokka:Suomalaiset tietokirjailijat Luokka:Suomalaiset urheilukirjailijat Luokka:Syntymävuosi puuttuu Luokka:Elävät henkilöt
Tahvo Kaila

Irja Eevi Tellervo Ruokonen, kirjailijanimi Tahvo Kaila (3. joulukuuta 1904 Jyväskylä – 23. elokuuta 1979 Varkaus) oli suomalainen kansakoulunopettaja ja kirjailija. Hän käytti myös nimimerkkiä Eeva Laviala. Irja Ruokosen vanhemmat olivat liikemies Johannes Paavo Kaila (Johansson) ja kanslianhoitaja Eva Charlotta Koskinen. Hän oli naimisissa piiriesimies Veikko Herman Ruokosen kanssa. Ruokonen asui Varkaudessa vuodesta 1935 alkaen. == Teoksia == Nimellä Tahvo Kaila: * Palomäen arvoitus. Karisto 1948 * Odottamaton seikkailu. Tammen poikien sarja 4. Tammi 1950 Nimimerkillä Eeva Laviala: * Koittaako kevät Irjalle?. Karisto 1962 == Lähteet == * * Pohjoissavolaisen kaunokirjallisuuden bibliografia : Tahvo Kaila Luokka:Suomalaiset kirjailijat Luokka:Vuonna 1904 syntyneet Luokka:Vuonna 1979 kuolleet
We Are the In Crowd

We Are the In Crowd on yhdysvaltalainen vuonna 2009 perustettu pop-punkyhtye Poughkeepsiesta, New Yorkista. Yhtyeeseen kuuluvat Taylor Jardine (laulu), Jordan Eckes (kitara/laulu), Mike Ferri (basso), Rob Chianelli (rummut) ja Cameron Hurley (kitara). Yhtye julkaisi debyytti-EP:nsä, Guaranteed To Disagree, 8. kesäkuuta 2010, ja ensimmäisen studioalbuminsa, Best Intentions lokakuussa 2011. Yhtye teki levytyssopimuksen Hopeless Recordsin kanssa marraskuussa 2009. Samoihin aikoihin julkaistiin yhtyeen ensimmäinen single "For The Win". Yhtye aloitti ensimmäisen studioalbuminsa äänitykset toukokuussa 2011. Best Intentions -niminen albumi julkaistiin lokakuussa 2011. Se sijoittui Billboard 200 -listalla sijalle 122. 20\. elokuuta 2013 yhtye julkaisi ensimmäisen singlen, ”Attention”, toiselta studioalbumiltaan. Lokakuussa 2013 yhtye ilmoitti saaneensa valmiiksi toisen studioalbuminsa. Weird Kids -nimeä kantava studioalbumi julkaistiin 18. helmikuuta 2014. 10\. helmikuuta 2016 Kerrang! uutisoi Taylor Jardinen paljastaneen yhtyeen olevan tauolla ja työskentelevänsä uuden projektin parissa muiden We Are the In Crowd -jäsenten kanssa, paitsi Jordan Eckesin. Lokakuussa 2019 uutisoitiin yhtyeen palaavan esiintymislavoille viiden vuoden tauon jälkeen toukokuussa 2020 Britanniassa järjestettävillä festivaaleilla. == Diskografia == === Studioalbumit === Vuosi Albumi Listasijoitukset Billboard 200 2011 Best Intentions *Julkaistu 4. lokakuuta 2011 *Levy-yhtiö: Hopeless Records 122 2014 Weird Kids *Julkaistu 18. helmikuuta 2014 *Levy-yhtiö: Hopeless Records 29 === EP:t === *Guaranteed to Disagree (2010) === Singlet === *”Both Sides Of The Story” *”Lights Out” *”For the Win” *”Never Be What You Want” *”Easy” *”This Isn't Rocket Surgery” *”This Isn't Goodbye, It's brb” *”Rumor Mill” *”On Your Own” *”Kiss Me Again” *”Exits and Entrances” *”Attention” *”The Best Thing (That Never Happened)” *”Long Live The Kids” *”Windows In Heaven” *”Manners” == Lähteet == == Aiheesta muualla == * We Are the In Crowd MySpacessa Luokka:Yhdysvaltalaiset punkyhtyeet Luokka:Yhdysvaltalaiset alternative rock -yhtyeet Luokka:Yhdysvaltalaiset pop rock -yhtyeet
K. Rietu

Tuomas Edward Karhu, kirjailijanimi K. Rietu (21. joulukuuta 1892 Kymi – 15. elokuuta 1978 Lohja) oli suomalainen näytelmäkirjailija. Hän oli myös Uusmaan Kunnallislehden päätoimittaja vuosina 1958-1961. == Teoksia == Nimimerkillä K. Rietu : * Kihlajaiset : kaksinäytöksinen huvinäytelmä. K. K:n juhlaohjelmakirjasia n:o 10. Kulutusosuuskuntien keskusliitto, Helsinki 1928 * Lauantai-iltana : 1-näyt. osuustoimintanäytelmä. K. K:n juhlaohjelmakirjasia n:o 12. Kulutusosuuskuntien keskusliitto, Helsinki 1929 * Nyt huomio säästökassoihin! : pakina. K. K:n N.M. ohjelmasarja n:o 8. Kulutusosuuskuntien keskusliitto, Helsinki 1929 * Vaalipakinaa ; kirjoittajat K. Rietu, Martta Onerva, Pietari Salmenoja. Sos.-dem. puoluetoimisto, Helsinki 1936 * Osuusliike Onni 1904-1954 ; kirjoittajat K. Rietu, Eeva Karhu. Osuusliike Onni 1954 * Jokelan osuuskauppa 50-vuotias, toim. K. Rietu. Jokelan osuuskauppa, Helsinki 1955 Nimellä T. E. Karhu: * Osuusliike Keko r.l. 20 vuotta : 1916-1936 Lohjalla : tekijät T. E. Karhu ja R. Karhu. Osuusliike Keko, Lohja 1936 * Konsum 50 år-vuotta 1903-1953 ; toim. T. E. Karhu ja Eeva Karhu. Konsum, Karjaa 1953 * Keko 1916-1956. Osuusliike Keko, Lohja 1957 * Lohjan työväenyhdistys ry. 1905-1965. Lohjan työväenyhdistys, Lohja 1965 == Lähteet == * === Viitteet === Luokka:Suomalaiset näytelmäkirjailijat Luokka:Suomalaiset päätoimittajat Luokka:Vuonna 1892 syntyneet Luokka:Vuonna 1978 kuolleet
P. O. Barck

Per Olov (Per-OlovOtavan Iso tietosanakirja, Otava 1967, osa 1 p. ) Fredrik Barck (1. toukokuuta 1912 Helsinki – 4. marraskuuta 1978 Helsinki) oli suomalainen kirjallisuudentutkija, toimittaja ja kirjallisuusarvostelija. Hän väitteli filosofian tohtoriksi 1953 aiheenaan Arvid Mörne ja vuosisadanvaihteen Suomi. Hän oli merkittävä suomenruotsalainen kirjallisuuskriitikko ja toimi vuosina 1935–1963 useissa lehdissä ja Yleisradiossa. Vuodesta 1954 hän oli Åbo akademin ruotsinkielisen kirjallisuuden dosentti ja 1964–1972 kirjallisuushistorian professori. Hän oli Finlands svenska författareföreningin puheenjohtaja 1953–1956 ja Svenska litteratursällskapet i Finlandin puheenjohtaja 1966–1973. Merkittäviä ovat erityisesti hänen esseekokoelmansa Dikt och förkunnelse (1936) ja Ansikten och möten (1972) ja Ture Jansonin elämäkerta (1962).Uppslagsverket Finland ==Teokset== * Dikt och förkunnelse. Söderström, Helsingfors 1936 * Gunnar Johansson: Soldater: frontbrev 1940-1942; julkaissut P. O. Barck ja Lorenz von Numers. Schildt, Helsingfors 1942 * Hård höst: debatt och värdering; kirjoittajat P. O. Barck et al.; toim. Olof Lagercrantz ym. Schildt, Helsingfors 1943 * Dikter om kärleken: ur samtidens svenska dikt; Valikoinut P. O. Barck ja Olof Lagercrantz; piirrokset Adolf Hallman. Albert Bonniers förlag, Stockholm 1944 * Finlands natur i dikt och konst; koonnut P. O. Barck, Ola Zweygbergk. Schildt, Helsingfors 1945, 4. p. 1948 * Selvät sanat-juttu - Målet om Selvät sanat. Ekenäs 1945 * Arvid Mörne och sekelskiftets Finland: väitöskirja. Helsingfors 1953 * Tal på Svenska dagen den 6 november 1954. Helsingfors 1954 * Ture Janson, författaren och journalisten. Söderström, Helsingfors 1962 * Festskrift till Olof Enckell 12.3.1970; toimituskomitea P. O. Barck, Johan Wrede, Ingmar Svedberg. Skrifter utgivna av Svenska litteratursällskapet i Finland 437. Helsingfors 1970 * Ansikten och möten. Söderström, Helsingfors 1972 * Mina oroliga år. Söderström, Helsingfors 1973 * Reflexer. Ekenäs tryckeri, Ekenäs 1977 ==Lähteet== * ===Viitteet=== == Aiheesta muualla == * Redaktör och litteraturvetare P. O. Barck berättar om Elmer Diktonius och samhället omkring honom, Ylen elävä arkisto * P. O. Barck i Mannerheims högkvarter sommaren 1943, Ylen elävä arkisto Luokka:Suomalaiset toimittajat Luokka:Suomalaiset professorit Luokka:Suomalaiset kirjallisuuskriitikot Luokka:Suomalaiset kirjallisuushistorioitsijat Luokka:Åbo Akademin professorit Luokka:Vuonna 1912 syntyneet Luokka:Vuonna 1978 kuolleet
David K. Brown

David K. Brown (1928 Leeds – huhtikuu 2008 Bath, Somerset) oli brittiläinen laivasuunnittelija ja kirjailija. Hän astui Britannian amiraliteetin palvelukseen ja hänestä tuli Royal Corps of Naval Constructorsin jäsen. Hän eteni aina toiseksi pääsuunnittelijaksi ennen eläkkeelle jäämistään 1988. Eläkkeelle jäätyään Brown aloitti kirjailijanuransa. Hän julkaisi useita teoksia ja artikkeleita sekä osallistui Royal Corps of Naval Contructorsien satavuotisjulkaisun historiatoimikuntaan. == Teoksia == *Before the Ironclad: The Development of Ship Design, Propulsion, and Armament in the Royal Navy, 1815-60. (Naval Inst Pr, April 1990) *The Future British Surface Fleet: Options for Medium-Sized Navies. (Naval Inst Pr, June 1991) *The Eclipse Of The Big Gun: The Warship 1906-1945. (Naval Inst Pr, July 1992) *Paddle Warships: The Earliest Steam Powered Fighting Ships 1815-1850. (Naval Inst Pr, March 1995) * *Nelson to Vanguard: Warship Design 1923-1945. (Naval Inst Pr, October 2000) * * Luokka:Brittiläiset tietokirjailijat
Major League Baseball -kausi 1907

Major League Baseball -kausi 1907 päättyi Chicago Cubsin 4-0 voittoon Detroit Tigersista kauden päätteeksi pelatussa World Series -ottelusarjassa. Mestaruus on Cubsin ensimmäinen MLB:ssä. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Detroit Tigers 92 58 3 .613 \-- 2\. Philadelphia Athletics 88 57 5 .607 1.5 3\. Chicago White Sox 87 64 6 .576 5.5 4\. Cleveland Naps 85 67 6 .559 8.0 5\. New York Highlanders 70 78 4 .473 21.0 6\. St. Louis Browns 69 83 3 .454 24.0 7\. Boston Americans 59 90 6 .396 32.5 8\. Washington Senators 49 102 3 .325 43.5 National League National League National League National League National League National League Sija Joukkue Voitot Tappiot Tasan Voittosuhde GB 1\. Chicago Cubs 107 45 3 .704 \-- 2\. Pittsburgh Pirates 91 63 3 .591 17.0 3\. Philadelphia Phillies 83 64 2 .565 21.5 4\. New York Giants 82 71 2 .536 25.5 5\. Brooklyn Superbas 65 83 5 .439 40.0 6\. Cincinnati Reds 66 87 3 .431 41.5 7\. Boston Doves 58 90 4 .392 47.0 8\. St. Louis Cardinals 51 101 2 .340 55.5 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 World Series Detroit Tigers 0–4 Chicago Cubs 3-3 1-3 1-5 1-6 0-2 ==Aiheesta muualla== * Baseball almanakka - American League 1907 * Baseball almanakka - National League 1907 * Baseball almanakka - World Series 1907 Luokka:Major League Baseball -kaudet Luokka:Vuoden 1907 urheilu
Bartonella

Bartonella (vanhempi nimitys Rochalimaea) on bakteerisuku, joka kuuluu gramnegatiiviseen sukuun. Suvussa tunnetaan vähintään kahdeksan lajia. Osa Bartonella-lajeista on ihmisen patogeenejä, joista osa voi tarttua esimerkiksi hirvikärpästen ja puutiaisen levittämänä. http://www.ncbi.nlm.nih.gov/pmc/articles/PMC525279/?tool=pmcentrez. Ranskan virallisten terveysohjeiden mukaan Bartonella-infektion mahdollisuus tulee tutkia epäselvissä borrelioositapauksissa. Suomesta kuvattiin uusi Bartonella- laji (Bartonella naantaliensis) vuonna 2014. == Lähteet == == Aiheesta muualla == *Laji.fi: Bartonella * Bartonella genomes and related information at PATRIC, a Bioinformatics Resource Center funded by NIAID *UniProt, Taxonomy: Bartonella *National Center for Biotechnology Information (NCBI): Bartonella, taxonomy *Conseil de la santé publique PDF 28.3.2014 (pdf) Luokka:Bartonellaceae